**Tisztelt Közgyűlés!**

Szombathely Megyei Jogú Város Önkormányzata 2019. április 16-án a Szombathelyi Parkfenntartási Kft.-vel kötött vállalkozási szerződést a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások ellátására. A Közgyűlés a város közterületein végzett parkfenntartási szolgáltatás minőségének javulása érdekében, annak elvégzésére 2023. évben 600 millió forintot biztosított.

A gépbeszerzések (fűnyíró, traktor rézsűkaszával, ágdaráló, valamint szállítójárművek) elhúzódása és annak rapszodikus volta miatt a Szombathelyi Parkfenntartási Kft.-nek május hónapban nyílik lehetősége a gépek megvásárlására (ez előre láthatóan későbbi időpontban lett volna). A tervezett gépek mindegyike raktáron van, azonnal átvehető, így a fűnyírót és a traktort a rézsűkaszával már a fűnyírási főszezonban használatba tudná venni. Jelenleg a Szombathelyi Parkfenntartási Kft. nem rendelkezik a gépbeszerzéshez szükséges forrással. Az eszközbeszerzés május hónapban történő megvalósításához a Szombathelyi Parkfenntartási Kft. 55.000.000 Ft előleg biztosítására tett javaslatot.

Javaslom, hogy a parkfenntartási szerződés kerüljön kiegészítésre az alábbiakkal. „Megrendelő a Vállalkozó számára 2023. május 8. napjáig bruttó 55.000.000 Ft előleget biztosít, melyet a Vállalkozó maximum 5 alkalommal adott havi számlában érvényesíthet, legkésőbb 2023. december 31-ig.”

A fentieket figyelembe véve kérem a Tisztelt Közgyűlést, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2023. április 26.**

 **/: Dr. Nemény András :/**

**HATÁROZATI JAVASLAT**

**…./2023.(IV.27.) Kgy. sz. határozat**

1. A Közgyűlés úgy dönt, hogy a Szombathelyi Parkfenntartási Kft. részére bruttó 55.000.000 Ft előleget biztosít eszközbeszerzésre.
2. A Közgyűlés egyetért azzal, hogy a parkfenntartási szerződés kerüljön kiegészítésre az alábbiakkal: „Megrendelő a Vállalkozó számára 2023. május 8. napjáig bruttó 55.000.000 Ft előleget biztosít, melyet a Vállalkozó maximum 5 alkalommal adott havi számlában érvényesíthet, legkésőbb 2023. december 31-ig.”
3. A Közgyűlés felhatalmazza a polgármestert a szerződés módosításának aláírására.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési Osztály vezetője

Stéger Gábor a Közgazdasági és Adóosztály vezetője

Izer Gábor, a Szombathelyi Parkfenntartási Kft. ügyvezetője

**Határidő:** azonnal /az 1. pont vonatkozásában/

2023. május 8. /a 2-3. pont vonatkozásában/